**קלאסיקת ברטאן - מערב צרפת** (בצרפתית: **Bretagne Classic Ouest–France**, נקרא בעבר גם "גרנד פרי דה פלואה") הוא מרוץ אופני כביש המתקיים בצפון מערב צרפת. המרוץ נחשב למרוץ החד-יומי הצרפתי השני ביוקרתו אחרי המונומנט פריז - רובה. המרוץ נוסד בשנת 1931, הוא מתאים לרוכבים בעלי יכולות מגוונות והוא חלק מסבב מרוצי ה-UCI World Tour.

היסטוריה
--------

ז'אן ז'ורדן, המנצח של 1968 ו-1969
המרוץ נקרא בהתחלה "סרקט דה פלואה", ולאחר מכן גם "גרנד פרי דה פלואה". בין 1989 ובין 2015 נקרא המרוץ "GP Ouest–France" על שם נותן החסות, עיתון הפועל בצפון מערב צרפת, Ouest-France. החל מ-2016 נקרא המרוץ בשמו המלא "Bretagne Classic Ouest–France" ובקיצור, "Bretagne Classic". המרוץ נוצר על ידי רופא הטור דה פראנס, ד"ר ברטי, שהשתמש בהשפעתו כדי למשוך רוכבים צרפתים בכירים למרוץ. המנצח הראשון היה פרנסואה פאווה הצרפתי. בשנותיו הראשונות נשלט המרוץ על ידי רוכבים צרפתיים, המנצח הראשון שאינו צרפתי היה אוגו אנליז האיטלקי שעשה זאת ב-1954, הרוכב הלא צרפתי השני שניצח במרוץ היה פריץ פירארד ההולנדי ב-1979.

שון קלי היה הרוכב דובר אנגלית הראשון שניצח במרוץ ב-1984, והשלישי שאינו צרפתי. פרנק ואנדנברוק היה הרוכב הצעיר ביותר שניצח במרוץ, כאשר עשה זאת בגיל 21 בשנת 1996. ב-2005, ניצח ג'ורג' הינקאפי את המרוץ בעונה טובה שכללה גם מקום שני ב-פריז - רובה. אחד הניצחונות הגדולים הראשונים בקריירה של וינצ'נצו ניבאלי, הגיע במרוץ הזה כאשר ניצח במפתיע ב-2006. ב-2009 ו-2010, ניצחו האוסטרלים סיימון גרנס ומת'יו גוס בהתאמה. ב-2011, גרגה בולה הפך לסלובני הראשון שניצח במרוץ.

בשנת 2000 נערכה בפלואה אליפות העולם באופני כביש, כשהסיבוב בן 14 הקילומטרים המסיים את המרוץ הקלאסי, שימש כסיבוב המרכזי של מרוצי האליפות. במרוץ הכביש לגברים ניצח הרוכב הלטבי, רומאנס ויינשטיינס (אנ') ובמרוץ הכביש לנשים ניצחה הבלארוסית, זינאדיה סטהורסקיה (אנ').

המרוץ נערך באזור שבו מרוצי אופני כביש נחשבים כפופולריים במיוחד בקרב האוכלוסייה המקומית. הנהלת המרוץ נעזרת מדי שנה ב-600 מתנדבים מקומיים לקיום המרוץ. המרוץ הוא שיאו של פסטיבל אופניים שנתי בן ארבעה ימים, הכולל גם את מרוץ הנשים, מרוצי אופני BMX, מרוצי מסלול ומרוץ פונדו המוני.

מסלול
-----

המרוץ מתקיים במחוז מורביאן (אנ') בחבל ברטאן שבצפון-מערב צרפת. המסלול מתחיל ומסתיים בכפר קטן בשם פלואה (אנ'), שעל שמו נקרא המרוץ בעבר. עד 2016 היה המרוץ בנוי מ-8 הקפות בנות 27 קילומטרים ועוד הקפה של 14 ק"מ. המרוץ ידוע בין היתר בטיפוסים והמורדות הטכניים שלו. המרחק הכולל הוא 248 ק"מ. החל מ-2016, עקב שינוי שם המרוץ כך שיכלול את שם חבל הארץ ברטאן, שונה המסלול. לאחר הזינוק מפלואה, המסלול פונה צפונה ולאחר מכן מערבה לכיוון פיניסטר, כשהנקודה מערבית ביותר בו היא ארגול (אנ'). משם המסלול פונה מזרחה ומגיע חזרה לפלואה ומסתיים בהקפה המסורתית המסיימת של 14 קילומטרים. למסלול המרוץ ב-2019 הוכנסו שני קטעים קצרים של כביש ישן ומשובש באורך כולל של 2.5 קילומטר.

מנצחים בשנים האחרונות
---------------------

אוליבר נאסן, המנצח של 2016 ו-2018

| שנה | רוכב | קבוצה |
| --- | --- | --- |
| 1997 | איטליהאיטליהאנדראה פריגאטו | Roslotto– ZG Mobili |
| 1998 | צרפתצרפתפסקל הרווה | פסטינה - לוטוס |
| 1999 | צרפתצרפתכריסטוף מנגין | פרנסיס דה ז'ה |
| 2000 | איטליהאיטליהמיקלה ברטולי | קוויק סטפ |
| 2001 | בלגיהבלגיהניקו מאתן | קופידיס |
| 2002 | בריטניהבריטניהג'רמי הונט | ביגמאט - אובר 93 |
| 2003 | צרפתצרפתאנדי פליקינגר | AG2R |
| 2004 | צרפתצרפתדידייה רוו | דיירקט אנרג'י |
| 2005 | ארצות הבריתארצות הבריתג'ורג' הינקאפי | קבוצת דיסקברי צ'אנל |
| 2006 | איטליהאיטליהוינצ'נצו ניבאלי | ליקוויגאס |
| 2007 | צרפתצרפתתומא ווקלר | טלקום |
| 2008 | צרפתצרפתפייריק פדריגו | טלקום |
| 2009 | אוסטרליהאוסטרליהסיימון גרנס | סרבלו טסט טים |
| 2010 | אוסטרליהאוסטרליהמת'יו גוס | קבוצת HTC קולומביה |
| 2011 | סלובניהסלובניהגרגה בולה | למפרה |
| 2012 | נורווגיהנורווגיהאדוואלד בואסון האגן | קבוצת סקיי |
| 2013 | איטליהאיטליהפיליפו פוזאטו | למפרה |
| 2014 | צרפתצרפתסילביין שאבנל | IAM Cycling |
| 2015 | נורווגיהנורווגיהאלכסנדר קריסטוף | קטיושה |
| 2016 | בלגיהבלגיהאוליבר נאסן | IAM Cycling |
| 2017 | איטליהאיטליהאליה ויויאני | קבוצת סקיי |
| 2018 | בלגיהבלגיהאוליבר נאסן | AG2R |
| 2019 | בלגיהבלגיהספ ואנמרקה | EF Education First |
| 2020 | אוסטרליהאוסטרליה מייקל מת'יוס | סאנווב |
| 2021 | צרפתצרפת בנואה קונפרואה | AG2R Citroën |
| 2022 | בלגיהבלגיה ווט ואן ארט | יומבו–ויסמה |
| 2023 | צרפתצרפת ולנטן מדואס | Groupama–FDJ |

מרוץ הנשים - גרנד פרי דה פלואה ברטאן
------------------------------------

מ-2002, מתקיים מרוץ נשים בשם גרנד פרי דה פלואה ברטאן (צר'), שנערך יום לפני מרוץ הגברים. ליזי דייגנן ניצחה בשלוש מהדורות של המרוץ (2015, 2017 ו-2020) ומחזיקה בשיא הניצחונות במרוץ.

קישורים חיצוניים
----------------

ויקישיתוף מדיה וקבצים בנושא **קלאסיקת ברטאן** בוויקישיתוף
* אתר האינטרנט הרשמי של המרוץ

הערות שוליים
------------

1. ↑  bretagne classic - 1996, procyclingstats.com
2. ↑  Presentation of 2019 bretagne classic ouest-france, באתר הרשמי של המרוץ
3. ↑  Bretagne Classic Ouest-France. Le ribin, ce tronçon qui fait grincer le peloton…, באתר העיתון "Ouest-France", ‏31 באוגוסט 2019

| אירועי ה-UCI World Tour |
| --- |
| 

|  |  |
| --- | --- |
| טור דאון אנדר • פריז–ניס • טירנו–אדריאטיקו • מילאנו–סן רמו • וולטה אה קטלוניה • E3 בינקבנק קלאסיק • גנט–וייפלחם • הטור של פלנדריה • הטור של חבל הבאסקים • פריז–רובה • מרוץ אמסטל גולד • לה פלש ואלון • לייז'–בסטון–לייז' • טור דה רומאנדי • ג'ירו ד'איטליה • דופינה ליברה • טור דה סוויס • טור דה פראנס • קלאסיקה סן סבסטיאן • הטור של פולין • בינקבנק טור • וואלטה אספניה • קלאסיקת ברטאן • קלאסיקת המבורג • גרנד פרי קוויבק • גרנד פרי מונטריאול • ג'ירו די לומברדייה • אשבורן–פרנקפורט |  |

 |